ભિલોડાઃ ભિલોડા વિસ્તારમાં અકસ્માતની ઘટનાઓમાં નોંધપાત્ર વધારો થવાની સાથે અકસ્માતમાં નિર્દોષ વાહનચાલકો અને રાહદારીઓનું મોત નિપજતા ભિલોડા પોલીસે નાયબ કાર્યપાલક ઈજનેર, માર્ગ અને મકાન વિભાગ ભિલોડાને નોટિસ ફટકારી ભિલોડા વિસ્તારના રસ્તાઓ પર જરૂરી સિગ્નલો, રોડ પર સફેદ પટ્ટા મારવા તેમજ રોડ પર વાહનચાલકો માટે આડાશ રૂપી ઝાડવાનો નિકાલ કરવામાં આવેની તાકીદ કરી નોટિસ મળ્યાની ૭ દિવસમાં કામગીરી પૂર્ણ કરી રિપોર્ટ કરવામાં આવે અને ૭ દિવસના સમયગાળામાં રસ્તાઓ પર જરૂરી કામગીરી કરવામાં નહીં આવે તો અને અકસ્માતમાં રોડની કોઈપણ બેદરકારી જણાઈ આવશે તો માર્ગ અને મકાન વિભાગના જવાબદાર અધિકારી સામે કાયદેસરનો ગુનો નોંધવામાં આવશેની ચીમકી ઉચ્ચારી છે.